CELEX: 62006CA0449
Language: lv
Date: 2008-02-14 00:00:00
Title: Lieta C-449/06: Tiesas (ceturtā palāta) spriedums 2008. gada 14. februārī ( Tribunal du travail de Bruxelles (Beļģija) lūgums sniegt prejudiciālu nolēmumu) — Sophiane Gysen / Groupe S-Caisse d'Assurances sociales pour indépendants (Ierēdņi — Atalgojums — Civildienesta noteikumi — Ģimenes pabalsti — Valsts ģimenes pabalstu apmēra noteikšana — Bērnu pakāpes noteikšana — Bērns, par kuru ir tiesības saņemt ģimenes pabalstus saskaņā ar Civildienesta noteikumiem)

29.3.2008   
            
            
               LV
            
            
               Eiropas Savienības Oficiālais Vēstnesis
            
            
               C 79/5
            
         Tiesas (ceturtā palāta) spriedums 2008. gada 14. februārī (Tribunal du travail de Bruxelles (Beļģija) lūgums sniegt prejudiciālu nolēmumu) — Sophiane Gysen/Groupe S-Caisse d'Assurances sociales pour indépendants
   
   (Lieta C-449/06) (1)
   
   (Ierēdņi - Atalgojums - Civildienesta noteikumi - Ģimenes pabalsti - Valsts ģimenes pabalstu apmēra noteikšana - Bērnu pakāpes noteikšana - Bērns, par kuru ir tiesības saņemt ģimenes pabalstus saskaņā ar Civildienesta noteikumiem)
   (2008/C 79/08)
   Tiesvedības valoda — franču
   Iesniedzējtiesa
   Tribunal du travail de Bruxelles
   Lietas dalībnieki pamata procesā
   
      Prasītāja: Sophiane Gysen
   
   
      Atbildētāja: Groupe S-Caisse d'Assurances sociales pour indépendants
   
   Priekšmets
   Lūgums sniegt prejudiciālu nolēmumu — Tribunal du travail de Bruxelles — Padomes 1968. gada 29. februāra Regulas (EEK, Euratom, EOTK) Nr. 259/68, ar ko nosaka Eiropas Kopienu Civildienesta noteikumus un Pārējo darbinieku nodarbināšanas kārtību (Civildienesta noteikumi) (OV L 56, 1. lpp.), 67. panta interpretācija — Ģimenes pabalsti — Valsts ģimenes pabalstu sistēmas, kurā bērnu kategorijas, par kuriem tiek saņemti pabalsti, aprēķinā netiek ņemti vērā bērni, par kuriem ir tiesības saņemt ģimenes pabalstu saskaņā ar Eiropas Kopienu Civildienesta noteikumiem — Civildienesta noteikumu juridiskā kvalifikācija valsts tiesībās
   Rezolutīvā daļa:
   Padomes 1968. gada 29. februāra Regula (EEK, Euratom, EOTK) Nr. 259/68, ar ko nosaka Eiropas Kopienu Civildienesta noteikumus un Pārējo darbinieku nodarbināšanas kārtību, kā arī paredz īpašus Komisijas ierēdņiem uz laiku piemērojamus pasākumus, kā tā grozīta ar Padomes 1983. gada 21. jūlija Regulu (EEK, Euratom, EOTK) Nr. 2074/83, ir vispārpiemērojama, uzliek saistības kopumā un ir tieši piemērojama visās dalībvalstīs. Ņemot vērā minētās regulas tiešo piemērojamību dalībvalstīs, bērns, par kuru ir tiesības saņemt ģimenes pabalstus saskaņā ar Eiropas Kopienu Civildienesta noteikumiem, ir pielīdzināms bērnam, par kuru ir tiesības saņemt šādus pabalstus saskaņā ar valsts tiesisko regulējumu vai saskaņā ar attiecīgajā dalībvalstī spēkā esošo starptautisko konvenciju sociālās nodrošināšanas jomā.
   
      (1)  OV C 326, 30.12.2006.